《赠汪魏美徐兰生两隐者》
清代·王岱

西山有灵隐，松桂生岩扉。二老采薇久，十年来市稀。

驻颜留黑发，饮憾著麻衣。一倍悲歌发，斜阳恸哭归。

作者简介：明末清初湖南湘潭人，字山长，号了庵。明崇祯十二年举人，清康熙间荐举鸿博，官澄海知县。工诗，善书画。少客金陵，与顾炎武、王士禛、施闰章等友善。有《了庵集》、《且园近集》、《溪上草堂诗文集》等。